open-index/open-wikipedia-markdown huggingface dataset:
פיאט קרונוס

**פיאט קרונוס** (באיטלקית: **Fiat Cronos**) היא מכונית משפחתית מתוצרת יצרנית הרכב הארגנטינאית **FCA AUTOMOBILES ARGENTINA S.A** חברת בת של התאגיד רב-לאומי אמריקאי-איטלקי **Fiat Chrysler Automobiles**  (FCA) (באיטליה: קונצרן הרכב האיטלקי פיאט) אשר מיוצרת משנת 2018 ועד היום בארגנטינה.

דגם ה-"פיאט קרונוס" פותח על ידי מרכז "R&D FCA Brazil center", חברת בת של פיאט אשר מפתחת דגמי מכוניות לשוקי אמריקה הדרומית.

דגמי "פיאט קרונוס" יועדו לשוקי אמריקה הלטינית.

## נתונים
* דגמי "פיאט קרונוס" משווקים מפברואר 2018 בברזיל וארגנטינה.
* 4 דלתות.
* 5 נוסעים.
* 2 סוגי מנועים: מנועי בנזין, מנועי אתנול.
* מנוע קדמי רוחבי.
* סוג הנעה: הנעה קדמית.
* קיבולת מכל דלק - 48 ליטר.
* צמיגים: 175/65 R 14 (דגם 1.3 ליטר), 195/55 R 16 - 205/45 R 17 (מנוע 1.7 ליטר).
* בשנת 2018 שווקו בארגנטינה 11,601 יחידות, ובברזיל 24,276 יחידות. בסך הכל שווקו 35,877 יחידות.

### תאוצות
* בין 0–100 קמ"ש היא 11.5 שניות (דגם 1.3 ליטר, מנוע בנזין).
* בין 0–100 קמ"ש היא 9.9 שניות (דגם 1.7 ליטר, מנוע בנזין).
* בין 0–100 קמ"ש היא 11.0 שניות (דגם 1.7 ליטר, מנוע אתנול).

## תמונות

קובץ:Fiat Cronos 1.8 Precision 2019 (45941615375).jpg | "פיאט קרונוס", שנת 2019
קובץ:Fiat Cronos 1.3 Drive GSE 2018 (43902636985).jpg | "פיאט קרונוס", שנת 2018


## ראו גם
* פיאט
* פיאט דונה
* פיאט ארגו

## קישורים חיצוניים

* 
* 
* 
* פיאט קרונוס - אתר היצרן (fiat.com.ar/content/fiat-cronos)

## הערות שוליים

קטגוריה:מכוניות משפחתיות
קרונוס
קטגוריה:דגמי מכוניות שהושקו ב-2014
קטגוריה:כלי רכב המיוצרים בארגנטינה
ספריית בודמר

**ספריית בודמר** (באנגלית: **Bodmer Library**) היא ספרייה ומוזיאון הממוקמת בקולוגני, שווייץ.

## היסטוריה

הספרייה הוקמה בשנות העשרים על ידי אספן הספרים מרטין בודמר.

אוסף הספרייה מכיל כ-160,000 פריטים הכולל לוחות חימר ומסמכים וגיליונות מוזיקליים מקוריים הכתובים בכתה יד.

בין פריטי המקום הוא העותק העתיק ביותר של הבשורה על-פי יעקב, תנ"ך גוטנברג, המהדורה המודפסת הראשונה של 95 התזות, עותק של עקרונות מתמטיים של פילוסופיית הטבע שהיה שייך לגוטפריד וילהלם לייבניץ, עותק של נתן החכם הנכתב בכתב ידו של הסופר גוטהולד אפרים לסינג ועותק של אחת היצירות הראשונות של שייקספיר שעברה לאחר מכן דיגיטציה.

ב-1999 אורגן במקום תערוכה מיוחדת של יצירות נבחרות מתוך הספרייה.

ב-2003 בניין הספרייה עוצב מחדש.

## קישורים חיצוניים

* 

קטגוריה:ז'נבה (קנטון)
קטגוריה:שווייץ: מוזיאונים
בודמר
מרטין אולסון

**מרטין טוני ואיקה אולסון** (בשוודית: **Martin Tony Waikwa Olsson**; נולד ב-17 במאי 1988) הוא כדורגלן שוודי המשחק במאלמה מליגת העל השוודית בעמדת המגן השמאלי. מרטין, הוא אחיו התאום של הכדורגלן מרקוס אולסון.

## קריירת מועדונים
### בלקברן רוברס
אולסון נולד ביבלה שבשוודיה, לאב שוודי ולאם ממוצא קנייתי. אולסון התחיל את הקריירה שלו במחלקת הנוער של הוגבורג. בינואר  הצטרף למחלקת הנוער של בלקברן רוברס.

ב-30 באוגוסט 2007, אולסון ערך את הופעת הבכורה שלו בקבוצה הבוגרת בניצחון 0-2 נגד מייפה במסגרת מוקדמות גביע אופ"א. ארבעה חודשים לאחר מכן, אולסון ערך את הופעת הבכורה שלו בפרמייר ליג בניצחון 1-2 נגד דרבי קאונטי. בסיום עונת , אולסון נבחר לכדורגלן הצעיר של העונה בבלקברן. במאי  חתם על חוזה לארבע שנים בקבוצה.

ב-24 בספטמבר 2008 אולסון הבקיע את שער הבכורה שלו במשחק במסגרת גביע הליגה האנגלי נגד אברטון. ביוני  אולסון חתם על חוזה חדש בקבוצה שמשאיר אותו בקבוצה עד שנת .

### נוריץ' סיטי
ב-10 ביולי 2013 אולסון חתם לארבע עונות בנוריץ' סיטי מהפרמייר ליג. ב-27 באוגוסט אולסון הבקיע את שער הבכורה שלו בקבוצה במשחק במסגרת גביע הליגה נגד בורי. בתום העונה, ירדה נוריץ' לליגה השנייה.

במחזור הפתיחה של עונת , אולסון הורחק לאחר שספג כרטיס אדום שנים. בנוסף, הואשם אולסון בהתנהגות בלתי הולמת כלפי השופט שהרחיק אותו. כתוצאה מכך, אולסון הורחק לשלושה משחקים נוספים ונקנס ב-3,000 פאונד. ב-13 בספטמבר 2014 אולסון הבקיע את שער הבכורה שלו בקבוצה בניצחון 2-4 נגד קארדיף סיטי. חוץ משלושת המשחקים מהם הורחק, אולסון השתתף בכל משחקי הקבוצה עד תום העונה. בנוסף, נוריץ' חזרה לפרמייר ליג.

### סוונסי סיטי
ב-17 בינואר 2017 אולסון חתם בסוונסי סיטי תמורת 4 מיליון פאונד. ב-12 בפברואר 2017 אולסון הבקיע את שער הבכורה שלו בקבוצה בניצחון 0-2 נגד לסטר סיטי.

בינואר , אולסון חתם בהאקן.

## קריירה בינלאומית
בצעירותו, אולסון שיחק בנבחרות הצעירות של שוודיה.

במאי , אולסון זומן לסגל נבחרת שוודיה. ב-6 בספטמבר 2011 אולסון ערך את הופעת הבכורה שלו בנבחרת בניצחון 0-5 נגד .

אולסון נכלל בסגל הנבחרת לקראת יורו 2012, יורו 2016 ומונדיאל 2018.

## תארים
; נוריץ' סיטי
*פלייאוף העלייה של הפוטבול ליג צ'מפיונשיפ: 

## קישורים חיצוניים

קטגוריה:כדורגלנים שוודים
קטגוריה:מגני כדורגל שוודים
קטגוריה:כדורגלני בלקברן רוברס
קטגוריה:כדורגלני נוריץ' סיטי
קטגוריה:כדורגלני סוונזי סיטי
קטגוריה:כדורגלני הלסינגבורג
קטגוריה:כדורגלני האקן
קטגוריה:כדורגלני מאלמה
קטגוריה:כדורגלני נבחרת שוודיה
קטגוריה:כדורגלני יורו 2012
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים שוודים באנגליה
קטגוריה:שוודים שנולדו ב-1988
הדוגמנים

**הדוגמנים** (בשוודית: **Modellpojkar**) היא סדרה תיעודית שוודית.

## אודות הסדרה

הסדרה מתעדת דוגמנים מרחבי שוודיה ואת חוויותיהם ורגשותיהם במהלך ליהוקם לקמפיינים, תצוגות אופנה וצילומים שונים, כמו כן גם את מסעם מבתיהם הפרטיים בעיר הולדתם דרך החדרים במלון שלהם ועבודתם ברחבי העולם במקומות כמו ניו יורק, המבורג והונג קונג.

הסדרה ליוותה גם את משטר התזונה שבו הם חיים ואת בדידותם של הדוגמנים.

הסדרה זכתה לתשבחות רבות הן מצד מבקרי הטלוויזיה והן מצד קהל הצופים, היא הייתה מועמת למספר פרסים וב-2013 זכתה בפרס הקריסטאלן (Kristallen), פרס הטלוויזיה השוודית.

עקב הצלחתה של הסדרה נוצרה סדרה בת מקבילה העוקבת אחר דוגמניות בתחום האופנה.

בישראל הסדרה שודרה ב-yes הטלוויזיה בלוויין.

## הדוגמנים
* (יליד 1988)
*אדם ברג (יליד 1994, לינשופין).
*אנדראס ברונהאג (יליד 1987, סטוקהולם)
*מרקוס זטרברג (יליד 1990)
*סבסטיאן מאגנוסון (יליד 1994, מאלמה)
*האדריאן סטרצ'נברגר
* (יליד 1986)

## קישורים חיצוניים
*הדוגמנים באתר svtsales 
*”Jag återvänder aldrig till modellandet”
*ADAM BERG FRÅN MODELLPOJKAR: ”DRÖMBOKNINGEN ÄR VÄL NÅT SOM GENERERAR MYCKET PENGAR”

## הערות שוליים

קטגוריה:סדרות טלוויזיה תיעודיות
קטגוריה:סדרות טלוויזיה שוודיות
קטגוריה:תוכניות טלוויזיה על דוגמנות
קטגוריה:שוודיה: דוגמנות
פומיו קישידה

**פומיו קישידה** (ביפנית: **岸田 文雄**; נולד ב-29 ביולי 1957) הוא פוליטיקאי יפני שכיהן כראש ממשלת יפן בין השנים 2021-2024 וחבר בית הנבחרים של יפן מטעם מפלגה הליברלית-דמוקרטית. בעבר כיהן כשר החוץ בממשלת יפן.

## ביוגרפיה
נולד בשיבויה למשפחה בעלת מסורת פוליטית, במסגרת המפלגה הליברלית-דמוקרטית: סבו ואביו, מסאקי ופומיטאקה קישידה, היו חברי בית הנבחרים של יפן, ובעלה של דודתו, הירושי מיאזאווה, היה שר הכלכלה, המסחר והתעשייה ולעניינים מיוחדים ביפן.

למד משפטים באוניברסיטת ואסדה שבטוקיו, וסיים את התואר בשנת 1982. התחיל לעבוד במערכת הבנקאית.

בשנת 1993 נבחר לבית הנבחרים של יפן. בשנת 2001 מונה לסגן שר החינוך, התרבות, הספורט, המדע והטכנולוגיה. בשנת 2007 מונה לשר לענייני אוקינאווה (אי). בהמשך כיהן בתפקידי שר במשרדים נוספים.

בשנת 2012 מונה לשר החוץ, וכיהן בתפקיד זה במשך חמש שנים. בהיותו שר החוץ ערך ביקור רשמי בקוריאה הדרומית, והסדיר את נושא נשות הניחומים. בשנת 2016 עמד בראש ועידת שרי החוץ של מדינות ה-G7 שנערכה בהירושימה.

בספטמבר 2021 נבחר קישידה למנהיג המפלגה הליברלית-דמוקרטית, ומונה לראש ממשלת יפן ב-4 באוקטובר 2021. הוא ראש הממשלה ה-100 של יפן.

ב-1 בנובמבר 2021 הוא הכריז על ניצחון לאחר שהוביל את הקואליציה השלטת אל השגת רוב בבחירות לפרלמנט. הוא הבטיח להתניע מחדש את הכלכלה עם חבילת תמריצים חדשה שתסייע להתאוששות ממגפת הקורונה ביפן. הוא גם הבטיח שליפן "יהיה תפקיד מרכזי במאמצים להגיע לאפס פליטות באסיה", יום לפני שיצא לוועידת האקלים בגלאזגו.

ב-10 יולי 2022 התקיימו הבחירות הכלליות במדינה. סיעתו הגדילה את כוחה. יחד עם מפלגות נוספות, הושג רוב של יותר משני שלישים אשר מאפשר לבצע שינויים בחוקת יפן. רוב זה אבד בבחירות הקודמות.

באפריל 2023 נכלל ברשימת טיים 100 השנתית של מגזין טיים.

באוגוסט 2024, קישידה התפטר מראשות מפלגתו והודיע שהוא לא יבקש להיבחר מחדש כמנהיג המפלגה, שלדבריו הייתה זקוקה ל"התחלה חדשה".

התמיכה בקישידה, ירדה בעקבות פרשת שחיתות בה הייתה מעורבת מפלגתו, עליית יוקר המחיה וצניחה של הין. במסגרת פרשת השחיתות נגנבו מיליוני דולרים שנתרמו למפלגה עבור מטרות פוליטיות וחשבוניות מזויפות הופצו כדי להערים על רשויות המס.

## קישורים חיצוניים

*  

## הערות שוליים

קטגוריה:בוגרי אוניברסיטת ואסדה
קטגוריה:פוליטיקאים יפנים
קטגוריה:שרי החוץ של יפן
קטגוריה:ראשי ממשלת יפן
קטגוריה:יפנים שהופיעו ברשימת טיים 100
קטגוריה:יפנים שנולדו ב-1957
רוסיה באירוויזיון 2005

**[[רוסיה באירוויזיון|רוסיה]] השתתפה ב[[אירוויזיון 2005]]** עם השיר "Nobody Hurt No One" שבוצע על ידי נטליה פודולסקייה, עקב מיקומה של רוסיה באירוויזיון 2004.

## לפני האירוויזיון
בתחילת ינואר 2005 יצאה מודעה טלוויזיונית מטעם הערוץ הראשון המכריזה על מיון לקראת גמר לאומי שיתקיים על ידי הערוץ והזוכה בו ייקבע על פי הצבעות הצופים.

צוות שופטים מקצועי מאישים העוסקים בתחום המוזיקה מיין את המועמדים עבור הגמר הלאומי.

התחרות נערכה במתכונת של ארבעה אירועים של שלושה חצאי גמר וגמר, מכל אחד משלושת חצאי עלו שלושת הביצועים שזכו למרב הקולות אל הגמר.

כל ארבעת המופעים נערכו באולפנים של הערוץ, שודרו בשידור ישיר והונחו על ידי יאנה צ'וריקובה ואנדריי מלחוב, בין האמנים שהופיעו במסגרת החלק האומנותי של אירועי הגמר הלאומי הם: יוליה סאביצ'בה ובוני טיילר.

### הגמר הלאומי

## באירוויזיון
### נקודות שהוענקו לרוסיה

### נקודות שהוענקו על ידי רוסיה

#### חצי הגמר

#### גמר

## קישורים חיצוניים
*

2005
קטגוריה:2005 ברוסיה
קטגוריה:מדינות באירוויזיון 2005
שונה הלכות

**שונה הלכות** הוא מושג תלמודי המתאר תלמיד חכם שבקיא במשניות ובברייתות (כלומר בדיני ההלכות) אך לא בתלמוד (כלומר בסברה העומדת מאחוריהן).

## דינו
ישנן שתי הלכות מפורשות הנוגעות לשונה הלכות:
*אסור להשתמש בו, מדין כבוד תלמידי חכמים. החיד"א מוסיף שבניגוד לתלמיד חכם, שונה הלכות לא יכול למחול על כבודו שכן כבודו הוא על בקיאותו בהלכה אך התורה אינה שלו.
*ספר תורה שהתבלה גונזין אותו ליד קבר תלמיד חכם, וכן קבר שונה הלכות.

## קישורים חיצוניים
* ואפילו שונה הלכות באתר פורטל הדף היומי
* "סר-שר הממונה" מילים ושיר בשבח ה"שונה הלכות ומשנה" מאת הרב שלום שבזי
** 
** שונה הלכות, בביצוע והגשת הזמר הישראלי סגיב כהן, בפסטיבל מחול כרמיאל שהתקיים בכרמיאל בגרסת "שונה הלכות ומשנה"

## הערות שוליים

קטגוריה:קצרמר הלכה
קטגוריה:מונחים תלמודיים
קטגוריה:תארים ותפקידים יהודיים
רודי בושוויץ

**רודולף איליי בושוויץ** (באנגלית: **Rudolph Ely Boschwitz**; נולד ב-7 בנובמבר 1930) הוא פוליטיקאי יהודי-אמריקאי שכיהן כחבר הסנאט של ארצות הברית מטעם מדינת מינסוטה בשנים 1978–1991. בושוויץ הוא חבר המפלגה הרפובליקנית של מינסוטה, מפלגת מרכז-ימין המסונפת אל המפלגה הרפובליקנית.

## ביוגרפיה
בושוויץ נולד בברלין, רפובליקת ויימאר, ללוסי (לבית דווידוביץ') ואלי בושוויץ. ב-1933, כשהיה בן שלוש, נמלטה משפחתו היהודית מגרמניה הנאצית אל ארצות הברית והתיישבה בניו רושל שבמדינת ניו יורק, שם גדל. אחרי שסיים את לימודיו התיכוניים למד בושוויץ באוניברסיטת ג'ונס הופקינס, וב-1950 סיים את לימודיו בבית הספר לעסקים של אוניברסיטת ניו יורק. ארבע שנים לאחר מכן סיים לימודים נוספים בבית הספר למשפטים של אותה האוניברסיטה. ב-1954 התקבל ללשכת עורכי הדין של מדינת ניו יורק, וב-1959 לזו של ויסקונסין. כמו כן, בשנים 1954–1955 שירת בחיל הקשר של צבא ארצות הברית.

בנובמבר 1978 נבחר לסנאט האמריקאי מטעם המפלגה הרפובליקנית של מינסוטה כרפובליקני-עצמאי. השבעתו לתפקיד הוקדמה ל-30 בדצמבר אותה השנה עם התפטרותו של ונדל אנדרסון, שמונה לסנאט עם פרישתו של וולטר מונדייל מהסנאט לשם מינויו לסגן נשיא ארצות הברית. בושוויץ נודע היטב במינסוטה על הפעלת דוכן חלב ביריד הארצי של מינסוטה. ב-1984 נבחר מחדש לסנאט. ב-1990 הפסיד בבחירות לסנאט למועמד המפלגה הדמוקרטית פול ולסטון, וב-1996 התמודד מולו בשנית והפסיד פעם נוספת.

ב-1991 נסע לאתיופיה כשליחו של נשיא ארצות הברית ג'ורג' הרברט ווקר בוש. בושוויץ נמנה בין המתווכים בין ישראל לאתיופיה והיה אחד מחברי הסנאט הפעילים והמוכרים ביותר בלובי הישראלי בארצות הברית, במשא ומתן של שתי המדינות על אודות מבצע שלמה. ב-2005 מונה בידי הנשיא ג'ורג' ווקר בוש לשגריר ארצות הברית במועצת זכויות האדם של האו"ם, אשר בסיסה בז'נבה שבשווייץ. במהלך הבחירות לנשיאות ארצות הברית 2008 הביע את תמיכתו בג'ון מקיין. בהוה מכהן בושוויץ כחבר במועצת המנהלים של המכון היהודי לענייני ביטחון לאומי (JINSA), של איפא"ק ושל המועצה ליחסי חוץ.

## קישורים חיצוניים

* 

קטגוריה:מהגרים מגרמניה לארצות הברית
קטגוריה:אמריקאים ממוצא גרמני-יהודי
קטגוריה:קצינים וחוגרים יהודים בצבא ארצות הברית
קטגוריה:בוגרי אוניברסיטת ג'ונס הופקינס
קטגוריה:בוגרי בית הספר למשפטים באוניברסיטת ניו יורק
קטגוריה:חברי הסנאט של ארצות הברית ממינסוטה
קטגוריה:סנאטורים חברי המפלגה הרפובליקנית
קטגוריה:יהודים חברי הסנאט של ארצות הברית
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1930
הזואווי

**הזואווי** (בלועזית: **The Zouave**) הוא נושא של כמה רישומים וציורים שנעשו על ידי וינסנט ואן גוך כשהיה בארל.

## רקע
ואן גוך קיבל בהתלהבות את המודלים וצייר שני זואבים ביוני 1888. ואן גוך תיאר אותו כצעיר יותר על אף גילו המבוגר, עם פנים קטנות, צוואר ארוך ועיניים נמרצות. דיוקן חצי נוסף שיצר ואן גוך, "לה זואבה (דמות חצי)", מתאר את זואווי שזוף בצבעים בהירים שהוא כינה "שילוב פראי של גוונים לא תואמים". המדים של הזואבים היו כחולים עם צמות אדמדמות, כובע אדום ושני כוכבים צהובים על חזהו, כולם מונחים על רקע דלת ירוקה וקיר כתום.

ואן גוך לא התרשם מן הציור ותיאר אותו כ"מכוער ובלתי מוצלח", אך האמין כי האתגר עשוי לשפר ולהרחיב את הטווח האמנותי שלו. הוא צייר ציור נוסף שגם ממנו לא היה מרוצה במיוחד וציור נוסף, "לה זויב", של החייל על קיר לבן. 
קובץ:Vincent Willem van Gogh 026.jpg|"הזואווי", יוני 1888, אוסף פרטי (F424)
קובץ:Van Gogh - Der Zuave (Halbfigur)1.jpeg|"הזואבי", צבעי מים, 1888, מוזיאון המטרופוליטן לאמנות, ניו יורק (F1482)


## קישורים חיצוניים

* ואן גוך, ציורים ורישומים: תערוכה מיוחדת שהולוותה
* קטלוג התערוכה מהמוזיאון המטרופוליטן של ספריות אמנות, אשר מכיל חומר על הזואבה (ראה אינדקס).

## הערות שוליים

קטגוריה:וינסנט ואן גוך: ציורים
קטגוריה:אוספי מוזיאון ואן גוך
קטגוריה:וינסנט ואן גוך
רוני ארזי

**רוני ארזי** (נולד ב-1984) הוא בעלים ומנכ"ל של משרד הפרסום 'משרוקית דיגיטל'. שירת בגלי צה"ל, והיה כתב בעיתונים ישראלי ומקור ראשון. ניהל את מחלקת החדשות בתחנת רדיו קול חי. ערך את החדשות בעיתון בשבע. והיה דובר מועצת יש"ע.

## ביוגרפיה
נולד וגדל בבת ים. לאביו נסים ארזי, כיום חבר ועדה של משרד הפנים. בעבר כיהן כמנכ"ל החברה לפיתוח הרובע היהודי ואיש ציבור בבת ים. ולאמו רותי ארזי גננת במקצועה.

אחותו דקלה נהרגה בתאונת דרכים לפני כשני עשורים בדרכה עם בעלה לביתה בהר ברכה.

למד בישיבה התיכונית אדר"ת בבת ים והיה מדריך בבני עקיבא.

למד בישיבת ההסדר הר ברכה בראשות הרב אליעזר מלמד. בסוף שיעור א' התחתן עם מיכל, במקור מאשקלון. מעצבת גרפית ובעלים משותף של 'משרוקית דיגיטל'.

שירת בגלי צה"ל, תחילה כפקיד רס"ר.

אחרי שנתיים שירות בגל"צ, עבר לשמש ככתב צבאי וככתב לענייני התיישבות בחינמון 'ישראלי' (שקדם ל'ישראל היום'). כמה חודשים אחר כך החל את עבודתו ברדיו קול חי כעורך וכקריין חדשות.

בהמשך מונה למנהל מחלקת החדשות בתחנה. אחרי שלוש שנים החל לכתוב במקביל גם בעיתון 'בשבע והיה לעורך אקטואליה'.

אחרי שנה וחצי ב'בשבע' התמנה לדובר מועצת יש"ע. ממקימי ישראל שלי שם בעיקר היה מאחורי הקלעים, מנסח טקסטים ויוצר.

אחרי שנתיים, כשנפתלי בנט עזב את מועצת יש"ע, החל לעבוד כעצמאי. ניהל את הדיגיטל של ארגון הרבנים בית הלל, של נפתלי בנט בפריימריז של הבית היהודי ושל מועצת יש"ע.

בעלים ומנכ"ל של משרד הפרסום 'משרוקית דיגיטל'.

בבחירות 2015 ניהל את מטה הדיגיטל בקמפיין הבחירות של הבית היהודי.

תושב העיר מודיעין ואב לארבעה.

## קישורים חיצוניים
* 
* 

קטגוריה:מנכ"לים ישראלים
קטגוריה:מודיעין-מכבים-רעות: אישים
קטגוריה:חיילי גלי צה"ל
קטגוריה:פרסומאים ישראלים
קטגוריה:סגל מקור ראשון
קטגוריה:עורכים ישראלים
קטגוריה:קרייני רדיו ישראלים
קטגוריה:דוברים ישראלים
קטגוריה:בוגרי ישיבת בני עקיבא אדרת בת ים
קטגוריה:בוגרי ישיבת הר ברכה
קטגוריה:בוגרי בני עקיבא
קטגוריה:ישראלים שנולדו ב-1984
אצטדיון א-סלאם

**אצטדיון א-סלאם** (בערבית: ستاد السلام, תעתיק מדויק: סתאד אלסלאם; בתרגום לעברית: אצטדיון השלום) הוא אצטדיון כדורגל הממוקם בקהיר ובו כ-30,000 מקומות ישיבה.

האצטדיון משמש למשחקי ליגת העל המצרית כמגרשה הביתי של קבוצת אל אנטאג אל הארבי ולעיתים כמגרשה של אל-אהלי.

## היסטוריה
האצטדיון נבנה בשנת 2009 על מנת לארח את משחקי גביע העולם בכדורגל עד גיל 20 2009  שנערך באותה השנה במצרים ואירח את משחקי בית ב'.

ב-2019 במסגרת גביע אפריקה לאומות 2019 אירח את משחקי בית ד' ונבחר לארח משחק בשמינית הגמר, ברבע הגמר ואת המשחק על המקום השלישי.

## קישורים חיצוניים

קטגוריה:קצרמר אצטדיונים ומתקני ספורט
קטגוריה:קהיר: מבנים
קטגוריה:אצטדיוני כדורגל במצרים
קטגוריה:קהיר: כדורגל
קטגוריה:אל-אהלי (קהיר)
מולאן (זיכיון)

**מולאן** (באנגלית: **Mulan**) הוא זיכיון של סרטים מאולפני דיסני המהווים חלק מהרנסאנס של דיסני המספרים על האגדה של חואה מולאן, אשר התגייסה לצבא סין בהחבא כדי להציל את אביה מגיוס. בסדרה המקורית 2 סרטים: מולאן שיצא ב-1998 ומולאן 2 שיצא בקלטות וידאו ב-2004. בשנת 2020 יצא סרט לייב אקשן המהווה רימייק לסרט הראשון.

בנוסף לסרטים יצאו מספר משחקי מחשב על הסדרה: "מולאן" , משחק מהסדרה "Disney's Animated Storybook" וחלק מהמשחקים של Kingdom Hearts. לעומת סרטים אחרים של דיסני למולאן לא נוצרה סדרת טלוויזיה בעלת שם דומה, אך חלק מהדמויות נראות בסדרה: בית העכבר .
## סרטים
### מולאן

מולאן יצא בשנת 1998 כחלק מהרנסאנס של דיסני ומספר את סיפורה של חואה מולאן, אם כי לדמות הראשית קוראים פא מולאן . במאי הסרט הם בארי קוק וטוני בנקרופט ומדבבים בו השחקנים: מינג-נה ון, אדי מרפי, בי.די. וונג, מיגל פרר, ג'ון פוראי

בסרט מסופר על חייה של מולאן המתגייסת להציל את אביה מגיוס תוך שהיא מסווה את היותה אישה. למסעה מתלווה דרקון סיני קטן בשם מושו וצרצר מזל בשם קרי-קי. במסעה היא נלחמת נגד ראש צבא ההונים, מצילה את סין מנפילה ומביאה כבוד למשפחתה.

הסרט הצליח בקופות וגרף 304 מיליון דולר. הוא גם זכה במספר פרסי אנני, היה מועמד לפרס האוסקר ולפרס גלובוס הזהב. מכון הסרטים האמריקאי בחר את מולאן כמועמד לרשימת עשרת סרטי האנימציה הטובים ביותר.

### מולאן 2

סרט ההמשך של מולאן יצא לווידאו בשנת 2004. במאי הסרט הוא דרל רוני ומדבבים בו מינג-נה ון, מארק מוזלי, בי.די. וונג, הארווי פירסטיין, לוסי לו וסנדרה או.

הסרט עוקב אחרי עלילות מולאן בהם היא נשלחת לצד גנרל לי שאנג ללוות 3 נסיכות לחתונתם עם נסיכים רחוקים במסע שיאחד את סין.

### מולאן (לייב אקשן)

בשנת 2020 (לאחר שנדחה מיציאה ב-2018) צפוי לצאת סרט לייב אקשן המהווה רימייק לסרט הראשון. במאי הסרט הוא ניקי קארו ומשחקים בו: ליו ייפיי, דוני ין, יוסון אן, גונג לי, ג'ייסון סקוט לי וג'ט לי.

עלילת הסרט דומה לסרט המקורי אם כי חלק מהשמות השתנו - הדמות הראשית נקראת "חואה מולאן" ולא "פא מולאן".

קטגוריה:סרטים אמריקאיים
קטגוריה:סדרות סרטי אנימציה
* זיכיון
סיסבאנג וונג

**סיסבאנג ואנג** (באנגלית: **Sisavang vong**; 14 ביולי 1885 - 29 באוקטובר 1959) היה מלך בממלכת לואנג פרבאנג ומאוחר יותר מלך של ממלכת לאוס מ-28 באפריל 1904 ועד מותו ב-29 באוקטובר 1959.

## ביוגרפיה
סיסבאנג ואנג נולד בלואנג פרבאנג ב־14 ביולי 1885. אביו היה זכרין, מלך לואנג פרבאנג ואמו הייתה המלכה תונגסי. הוא התחנך בבית ספר צרפתי בסייגון, ובבית ספר בפריז. הוא היה ידוע כמלך "פלייבוי". היו לו 50 ילדים ו 15 נשים, שתיים מהן היו אחיותיו למחצה ואחת מהן הייתה אחיינית. ארבעה עשר מהילדים מתו בטביעה בנהר המקונג לאחר תאונת שייט.

הוא ירש את אביו כמלך לואנג פרבאנג לאחר מותו של אביו, 25 במרץ 1904. לואנג פרבאנג הייתה אז פרוטקטורט צרפתי בתוך הודו-סין הצרפתית. הוא עלה על כס המלכות, בארמון המלכותי הישן, לואנג פרבאנג, ב־15 באפריל 1904, והוכתר שם, ב־4 במרס 1905. בשנים הראשונות של שלטונו בנו הצרפתים ארמון מודרני עבורו- הארמון המלכותי של לואנג פרבאנג. בזמן מלכותו הוא איחד את המחוזות של הטריטוריה ליחידה אחת בשנות השלושים והארבעים.

כל חייו הוא היה תומך מרכזי בשלטון הצרפתי בלאוס, וב־1945 הוא סירב לשתף פעולה עם המורדים הלאומנים הלאויסטים. הוא הודח כאשר הכריז מנהיג המורדים לאו איסארה על מדינה עצמאית בשם ממלכת לואנג פרבאנג. באפריל 1946 השתלטו הצרפתים מחדש על לאוס, והוא הוחזר לכס המלכות. כך הוא היה לראשונה מלך ששלט למעשה על כל מה שנקרא היום לאוס.

עד מותו של סיסבאנג וונג ב־1959 הוא שלט בלאוס במשך 55 שנה. הוא היה למלך השני ששלט תקופת זמן ארוכה באסיה (הארוך שבהם הוא בהומיבול אדוליאדג' המלך של תאילנד)

כאשר סיסבאנג וואנג חלה, הוא מינה את בנו נסיך הכתר סבאנג וטאנה כיורש עצר. בנו המשיך את מלכותו לאחר מותו בשנת 1959.

הוא נשרף ונקבר בלואנג ב-1961. במהלך הלוויה גופתו הועברה על ידי עגלת הלוויות המלכותית, עשויה מעץ בגובה 12 מטר עם מרכב מגולף בעל שבעה ראשים. נציגים רבים השתתפו בהלוויה המדינה כולל נציג בית המלוכה שייצג את תאילנד.
## הנצחה
אוניברסיטת סיסבאנג וואנג נקראה על שמו, אך השם בוטל בשנת 1975, כאשר הקומוניסטים השתלטו על לאוס.

מכיוון שניהל מדיניות של עצמאות וניתק את לאוס מהאיחוד הצרפתי, פסליו ניצלו בזמן המהפכה הקומוניסטית ונשארו בלואנג פרבאנג ובווינטיאן. שני הפסלים שנותרו מתארים אותו בזמן הענקת החוקה לעם בלאוס.

## קישורים חיצוניים

* 

## הערות שוליים

קטגוריה:דרום-מזרח אסיה
קטגוריה:מלכים
קטגוריה:ילידי 1885
קטגוריה:נפטרים ב-1959
הר טורלין

**הר טורלין** (באנגלית: **Torlyn Mountain**) הוא הר בחוף אדמת מק. רוברסטון שבאנטארקטיקה. 

מונולית מוריי היה בעבר חלק מהר זה, ונפרד ממנו; הר טורלין נמצא 6 קילומטרים ממזרח למונולית סקאלין. שני המונוליתים מהווים יחדיו אזור אנטארקטי מוגן מיוחד.   

גובהו של ההר 190 מטרים מעל פני הים. 

## היסטוריה
### גילוי ההר
בחודשים ינואר ופברואר 1931 חקרו כמה ציידי לווייתנים נורווגים לאורך החוף הזה, ועשו רישומים של קו החוף מכלי השיט שלהם.  

### מקור השם
ציידי הלווייתנים שמיפו את החוף בפברואר 1931 קראו להר בשמה של ספינתם - הטורלין (the Torlyn); וזאת על אף שקבוצה אחרת, שהפליגה על ה"בווט" רשמה את קו החוף קודם לכן, ב-19 בינואר 1931. 

משלחת החקר הבריטית, אוסטרלית וניו זילנדית לאנטארקטיקה בראשותו של דאגלס מוסון טסה מעל שטח זה בינואר 1930, וחזרה לטיסת חקר נוספת בפברואר 1931. המשלחת קראה להר "הר מונולית מוריי" (mountain Murray Monolith), ולימים נותר רק שמו של המונולית, ואילו שם ההר חזר לשם שניתן לו על ידי ציידי הלווייתנים הנורווגים.

## קישורים חיצוניים
* הר טורלין באתר הסקר הגאולוגי של ארצות הברית
* הר טורלין באתר הגארט האנטארקטי המשווה SCAR של ממשלת אוסטרליה
* תצלום לוויין של אזור הר טורלין
* מפת אזור הר טורלין

## הערות שוליים

טורלין
מלקולם ג'נקינס

**מלקולם ג'נקינס** (באנגלית: **Malcolm Jenkins**; נולד ב-20 בדצמבר 1987) הוא שחקן פוטבול אמריקאי המשחק בעמדת סייפטי  בקבוצת ניו אורלינס סיינטס בליגת ה-NFL.

## ביוגרפיה
ג'נקינס גדל בניו ג'רזי. בין השנים 2006–2009 שיחק בפוטבול מכללות. בשנת 2009, נבחר במיקום ה-14 בדראפט ה-NFL לשחק בקבוצת ניו אורלינס סיינטס. ג'נקינס חתם עם הקבוצה על חוזה לחמש שנים בתמורה ל-19 מיליון דולרים. בשנת 2014, עבר לשחק בקבוצת פילדלפיה איגלס איתה חתם על חוזה לשלוש שנים בתמורה ל-16.25 מיליון דולרים. במהלך הקריירה שלו, זכה פעמיים באליפות הסופרבול, שלוש פעמים בפרו בול, בתואר All-Pro , בפרס ג'ים ת'ורפ  ופעמיים בתואר All-America .

## חיים אישיים
ג'נקיס ייסד את קרן הצדקה 'קרן מלקולם ג'נקיס' שמטרתה לטפח כישורי מנהיגות, כישורי חיים, בריאות וחינוך בקרב צעירים ובני נוער. בשנת 2017, אימץ אורח חיים טבעוני.

## קישורים חיצוניים

* 

## הערות שוליים

קטגוריה:שחקני פילדלפיה איגלס
קטגוריה:ספורטאים טבעונים
קטגוריה:טבעונים אמריקאים
קטגוריה:ספורטאים אפרו-אמריקאים
קטגוריה:שחקני ניו אורלינס סיינטס
קטגוריה:אמריקאים שנולדו ב-1987
רגל הפיל (צ'רנוביל)

ממוזער|300 פיקסלים|רגל הפיל, צילום של ארתור קורנייב, 1996
**רגל הפיל** הוא הכינוי שניתן לגוש מסה של קוריום (Corium), תערובת חומרים שנוצרה בהתכת ליבת הכור במהלך אסון צ'רנוביל באפריל 1986. גוש המסה נמצא כיום במסדרון אשר שימש להעברת קיטור, מתחת לשרידי הכור. הוא התגלה בדצמבר 1986, ובעת גילויו הוא נחשב לאובייקט רדיואקטיבי קטלני ביותר; מידת הסכנה ממנו ירדה עם הזמן, עקב דעיכה של החומרים הרדיואקטיביים שבו. ועדיין, חשיפה של דקות אחדות עשויה לגרום למוות.

## מקור
"רגל הפיל" הוא גוש שחור גדול של קוריום (אין קשר ליסוד קוריום Curium) המכיל הרבה שכבות, הדומות לקליפת עץ וזכוכית. הוא נוצר במהלך אסון צ'רנוביל באפריל 1986 כשהתערובת המותכת יצאה מהכור ונשפכה דרך הצינורות למסדרון, והתגלה בדצמבר 1986. הגוש נקרא כך מפני שמראהו דומה לרגליו של פיל. הוא נמצא מתחת לכור מספר 4 בתחנת הכוח הגרעינית צ'רנוביל, מתחת לחדר 217.

## הרכב
"רגל הפיל" מורכב בעיקר מתערובת של צורן דו-חמצני, עם עקבות של אורניום. המסה היא אחידה במידה רבה, אם כי היא מכילה גרגרי קריסטל מזירקון. הרדיואקטיביות של המסה מחולקת באופן שווה. המסה צפופה למדי ולא ניתנת לקדיחה. ביוני 1998 החלו השכבות החיצוניות להפוך לאבק והמסה החלה להיסדק.

## קטלניות
בעת הגילוי, כ-8 חודשים לאחר היווצרותה, הקרינה הרדיואקטיביות ליד "רגל הפיל" הייתה כ-10,000 רנטגן, או 100 גריי לשעה. חשיפה לעוצמת קרינה כזאת למשך 300 שניות (5 דק׳) היא קטלנית לאדם.

מאז, עוצמת הקרינה ירדה במידה רבה. ב-1996 ביקר במקום ארתור קורנייב, שצילם תמונות באמצעות מצלמה אוטומטית ופנס כדי להאיר את החדר החשוך. בניגוד למיתוס נפוץ, שבו נטען כי קורנייב נפטר ישירות מהקרינה בעת צילום התמונה, נכון ל-2023 קורנייב עדיין בחיים.

"רגל הפיל" חדר דרך לפחות 2 מטרים של בטון עד למיקומו הנוכחי, היו חששות כי הוא עלול להמשיך לחדור עמוק יותר לתוך האדמה ולבוא במגע עם מי תהום, לזהם את מי השתייה של האזור ולהוביל למוות ומחלות. עם זאת, נכון ל-2016, המסה לא זזה מאז גילויה ב-1986, והטמפרטורה שלה היא כטמפרטורת החדר. במימון של הבנק האירופי נבנה תא איטום סביב התא המקורי שמנע גישה לרגל, וכיום לא ניתן לגשת אליה ישירות.

## קישורים חיצוניים
* 
* Hot Mess, “the Elephant’s Foot,” Is Still Lethal
* 
* ראיון עם ארתור קורנייב בשנת 2014, לפני פרישתו, NYC.
*

## הערות שוליים

קטגוריה:אסון צ'רנוביל
לה לונה

**לה לונה** (באנגלית: **La Luna**, תרגום מאיטלקית: "עבור הירח") הוא סרט אנימציה ממוחשבת קצר, שנוצר באולפני האנימציה של פיקסאר. הסרט נכתב ובוים בידי אנריקו קאסרוזה. הסרט הוצג לראשונה ב -6 ביוני 2011 בפסטיבל סרטי האנימציה הבינלאומי באנסי, ויצא לקולנוע ב-22 ביוני 2012, לצד הסרט "אמיצה". בשנת 2012 נכלל הסרט ב"אוסף הסרטים הקצרים של פיקסאר", חלק 2. הסרט היה מועמד לפרס אוסקר לסרט המונפש הקצר הטוב ביותר בטקס פרסי אוסקר ה-84.

## תקציר העלילה
הסרט עוקב אחרי נער צעיר שמגלה את המקצוע המיוחד של המשפחה שלו, טאטוא הירח מכוכבים. לאורך הסרט הנער נמצא בחיפוש אחר ה"דרך שלו", בעוד שאביו מנסה למשוך אותו לעשות דברים כפי שהוא (האב) עושה וסבו מושך אותו לעשות את הדברים כפי שהוא (הסבא) עושה.

## מדובבים

## הפקה
העלילה הייתה בהשראת ילדותו של קסרוסה ומעשיותיהם של הסופרים אנטואן דה סנט-אכזופרי ואיטלו קאלווינו. סגנון הסרט מגיע מן האנימה של הייאו מיאזאקי ומסדרת "מר קו" של הקריקטוריסט האיטלקי אוסבלדו קבנדולי.

קסרוסה רצה ליצור מראה שונה מסרטים שנוצרו על ידי מחשב. "למחשבים יש דרך לעשות דברים מושלמים, ורצינו שזה ייראה אחרת." הוא רצה להחזיר את החום של הפגמים האנושיים אל עולם הסרטים. הוא בחר להשתמש בסריקות של ציורי צבע ומים ואותם להכיל על האנימציה. בשביל הרקע הוא השתמש בציורים בצבעי מים ישירות כמרקע, כדי לספק רקע בעבודת יד.

## קישורים חיצוניים
* 

## הערות שוליים

קטגוריה:סרטי 2011

קטגוריה:סרטים קצרים של פיקסאר
ינשוף צווחן מזרחי

**ינשוף צווחן מזרחי** (שם מדעי: *Megascops asio*) הוא מין של דורס לילה קטן מהסוג ינשוף צווחן. תפוצתו היא רק באמריקה הצפונית מדרום קנדה, דרך ארצות הברית ועד לצפון מקסיקו בצד המזרחי. הוא אחד מהידועים בין ינשופי אמריקה, אף שלא תמיד הוא חי בקרבת האדם.
## מאפיינים
ינשוף זה קטן בגודלו ומגיע לאורך 16–25 ס"מ, למוטת כנפיים של 46–61 ס"מ ולמשקל 121–244 גרם בממוצע. ישנם הבדלי גדלים בין ינשופים החיים במדינות שונות. צבע הינשוף אפור בהיר עם נוצות חלודיות, אדמדמות וחומות ולעיתים אף שחורות לגמרי. החזה והכנפיים משורטטים לאורכם באופן המעניק לינשוף זה הסוואה טובה. במראהו הוא דומה לשעיר החי בישראל וכמותו הוא בעל "ציצות אוזניים" בולטות ומחודדות. העיניים גדולות וצהובות והמקור אפור ומעוקל.

כמו מרבית הינשופים גם מין זה יוצא לצוד בשעות הלילה וביום הוא נח בקינו שבחלל עצים או של נקריים שנטשו. הוא שוכן ביערות רחבים, יערות גשם ממוזגים ובמדרונות הרי הרוקי והרי האפלצ'ים עד לגובה 1,500 מטר. כמו כן הוא מצוי בערבות הפרריה, בקרבת נחלים ואף ליד הערים הגדולות. הינשוף יתרחק ממקומות בהם מקננים דורסי לילה גדולים יותר ותוקפניים ממנו, ובעיקר מאוח וירג'יניה היכול לטרוף את מין זה. גם תנשמת מצויה ולילית אמריקנית ידחקו את רגליו אם ימצאו אותו.

הינשוף הוא צייד המחפש טרף של מכרסמים כמו עכבר הבית, דרוריים וציפורי שיר, מספר זוחלים ודו-חיים קטנים ולעיתים גם דגים כמו סרדיניים, שמפנונים צעירים וחמנוניים. ינשוף קטן זה גם משלים את תזונתו באכילת חסרי חוליות כמו חרקים גדולים, עכבישים, עקרבים, תולעים ורכיכות.

הינשוף עצמו עלול להיטרף בידי עופות דורסים גדולים ממנו, סמוריים, בואשיים, דביבונים, מספר נחשים גדולים ואף בידי אופוסום וירג'יניה וכמה סנאים המחפשים את הביצים והגוזלים.

כמו מרבית הינשופים זהו עוף מונוגמי בעל בן-זוג לכל החיים.
## תת-מינים
* *M. a. asio*
* *M. a. maxwelliae*
* *M. a. hasbroucki*
* *M. a. mccallii*
* *M. a. floridanus*
## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:ינשופיים
קטגוריה:ארצות הברית: עופות
קטגוריה:בעלי חיים שתוארו ב-1758
בית העירייה באובר

**בית העירייה באובר** (באנגלית: **The Town Hall at Auvers**) הוא ציור של וינסנט ואן גוך שנוצר באמצע יולי, 1890. הוא מבוסס על הנוף שנשקף לאמן כשיצא לרחוב מהאוברז' ראבו, אכסניה שם שהה.

לצד ציורים אחרים מתקופת הזמן הקצרה באובר-סור-אואיז, כגון "הכנסייה באובר" וציורים של בתים עם גגי סכך, נראה כי ציור זה מזכיר סצנות מהנופים הצפוניים של ילדותו ונעוריו של ואן גוך.

## קישורים חיצוניים

* קטלוג התערוכה מהמוזיאון המטרופוליטן של ספריות אמנות אשר מכיל מידע על יצירה זו (ראה אינדקס)

## הערות שוליים

קטגוריה:ציורים
קטגוריה:וינסנט ואן גוך: ציורים
קטגוריה:יצירות אמנות מודרניסטיות
ינשוף פנינה פרוגינוס

**ינשוף פנינה פרוגינוס** (שם מדעי: *Glaucidium brasilianum*) הוא מין של ינשוף ננסי החי באמריקה הצפונית מאריזונה ודרומה לאורך מקסיקו ואמריקה המרכזית עד לאמריקה הדרומית בבוליביה, פרגוואי וארגנטינה.

ינשוף קטן זה מגיע רק לאורך 17–20 ס"מ והוא בעל נוצות בצבע חימר חלודי בכנפיו ובפלג הגוף העליון. החזה והרגליים בהירים עם נוצות כתומות וחומות לאורכם וראש גדול ומעט שטוח החסר ציצות אוזניים. העיניים צהובות ומותאמות לראיית לילה ופרצוף השמע שלו אפור ונראה שעיר מאוד. המקור קצר ומעוקל וצבעו צהוב. הזנב קצר וצבעו כתום-חום.

תפוצת הינשוף היא באזורים פתוחים שונים אך לא במדבריות. הוא חי בחורשים, יערות פתוחים ובערבות עשב לאורך תפוצתו. הוא פעיל בעת הדמדומים, אז הוא יושב על ענף ומחכה לטרף שיעבור תחתיו. ברגע שעכברים, לטאות, חרקים גדולים ועופות אחרים נראים תחתיו הוא מתחיל לצלול מהענף לעברם בטיסה נמוכה וחרישית. לעיתים ינשוף זה יצוד גם במהלך היום.

הינשופים הם עופות מונוגמיים המקננים בחורי עצים. הנקבה מטילה 3–5 ביצים הבוקעות תוך 28 יום. שני ההורים דואגים להם עד לבגרות.

## תת-מינים
* Glaucidium brasilianum brasilianum
* Glaucidium brasilianum cactorum
* Glaucidium brasilianum duidae
* Glaucidium brasilianum intermedium
* Glaucidium brasilianum margaritae
* Glaucidium brasilianum medianum
* Glaucidium brasilianum olivaceum
* Glaucidium brasilianum pallens
* Glaucidium brasilianum phalaenoides
* Glaucidium brasilianum ridgwayi
* Glaucidium brasilianum saturatum
* Glaucidium brasilianum stranecki
* Glaucidium brasilianum ucayalae
## קישורים חיצוניים

## הערות שוליים

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:ינשופיים
קטגוריה:מקסיקו: עופות
ליגה ג' (סדרת טלוויזיה)

**ליגה ג**' היא סדרת טלוויזיה תיעודית ישראלית העוסקת בקבוצות כדורגל המשחקות בליגה ג'. הסדרה שודרה ביולי 2019.

עונה 2 החלה ב-12 במרץ 2022.

## רקע
את הסדרה יצר רובי אלמליח, והיא עוקבת אחר משחקי הקבוצות וההכנות למשחקים. כן היא עוקבת אחר אוהדי הקבוצות ואחר כלי התקשורת המסקרים את המשחקים.

בעונתה הראשונה התמקדה הסדרה בארבע קבוצות כדורגל שהתמודדו בצמרת ליגה ג', בעת שצולמה הסדרה: בני ממב"ע הגולן המייצגת דרוזים מרמת הגולן, בני מושריפה המייצגת את היישוב מושריפה שבוואדי עארה, מכבי עירוני שדרות שמייצגת את עיר הולדתו של יוצר הסדרה אלמליח, ומכבי עירוני אשדוד שהוקמה מחדש כקבוצת ספורט בבעלות אוהדים.

בעונה השנייה עוקבת הסדרה אחרי הפועל שדרות, המנוהלת על ידי מי שניהלו את מכבי עירוני שדרות בעונה הראשונה, ובנוסף אחרי הקבוצות: מועדון כדורגל צפת, איחוד בני שפרעם המייצגת את העיר שפרעם והפועל עראבה מהעיר עראבה בגליל התחתון. עוד עוקבת העונה השנייה אחרי שופטת הכדורגל ספיר בוסקילה, והתמודדותה עם הקשיים המקצועיים בדרכה להגשים את חלומה להיות שופטת בליגת העל, וכן קשיים אישיים מול אמהּ המתקשה לקבל את זהותה המינית.

## סקירה כללית
### עונה 1

### עונה 2

## קישורים חיצוניים

* פלייליסט העונה הראשונה באתר יוטיוב
* פלייליסט העונה השנייה באתר יוטיוב
* עמוד הסדרה באתר כאן

### עונה ראשונה
* 
* 
* 
* 
* 
* 
* 
* 
* 

### עונה שנייה
* 
* 
* 
* 

## הערות שוליים

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2019
קטגוריה:כאן 11: תוכניות וסדרות
קטגוריה:מכאן 33: תוכניות וסדרות
קטגוריה:סדרות טלוויזיה על כדורגל
קטגוריה:תוכניות טלוויזיה שמתרחשות באשדוד
סלאטקו

**סלאטקו** (בסרבית: **слаткō**, בבולגרית: **сладко** ("מתוק")) הוא סוג של ריבה העשויה מעלי כותרת של ורדים או מפירות, המנה משתייכת למטבח הסרבי ולמטבח הבולגרי. כל סוג של פרי יכול להיות מרכיב בריבה, למשל תותי שדה, אוכמניות, שזיפים או דובדבנים. בסרביה והן בבולגריה נהוג שהאורחים מקבלים מנה של סלאטקו לצד כוס מים מרווה מיד עם היכנסם לבית. לאורחים נכבדים במיוחד נהוג להציע מנה כפולה של סלאטקו, וכן כל אורח רשאי לבקש מתוך נימוס למארח מנה נוספת. את המנה הראשונה מגישים עם כפית אחת ועבור כל מנה אחרת מחליפים את הכפית. לבקש טעימה שלישית או יותר מהסאלטקו נחשבת לחוצפה. לפי המסורת בבולגריה ובסרביה נהוג לשאול את האורחים אם הם רוצים מנת סלאטקו או מנת ריבה פשוטה (למשל ריבה קנוייה). 

שלא בתור מנת אירוח, אלא כקינוח, מצפים את הסלאטקו מעל גלידה ומעל ופלים או שמורחים אותה בתוך פנקייק.

## גרסאות שונות
ריבת סלאטקו מסורתית מוכנת מתותים שלמים, שזיפים מעט בוסריים או דובדבנים חמוצים. במתכונים אחרים נעשה שימוש בפטל, דובדבנים מתוקים, קוביות אבטיח, עלי כותרת של ורדים, חבושים, ענבים, תאנים, חצאים או רבעים של משמשים קלופים, אפרסק, אוכמניות וכן דומדמניות אדומות. אם מכינים את הסלאטקו משזיפים נהוג להוסיף לריבה אגוזים או שקדים או לתוך גרעיני הפרי. לתוך הריבה ניתן לרסק גם פירות יער מוקפאים או פירות קרים, אך בהתאם יש לרכך את הריבה ולהאריך את זמן הכנתה.

## קישורים חיצוניים

קטגוריה:המטבח היהודי
קטגוריה:המטבח הבולגרי
קטגוריה:המטבח הסרבי
קטגוריה:ממרחים
קטגוריה:ריבות
טומאת מדף

בהלכות טומאה, **מדף** היא טומאה הנגרמת על ידי נשיאה או אף הנחה ללא תנועה, של כלים או אדם וכן אוכלים ומשקים, על גבי זב וחבריו, טומאה זאת תחול גם ללא מגע ישיר בטמא. טומאה זאת היא מדברי חכמים. לעיתים בחז"ל טומאה זו קרויה גם **עליונו של זב**, ונקראת מדף על שם שהיא קלה "כעלה נידף" (נידה ד:)

## פרטי הדינים
אדם אוכלין ומשקים וכלים, שיונחו על גבי הזב וחבריו (שהם זב, זבה, נידה, ויולדת), אף ללא מגע ישיר ביניהם, יהפכו לראשון לטומאה. וכן אף אם יחצוץ ביניהם חפץ שאינו מקבל טומאה כדוגמת אבן, הם יטמאו.
גם במקרה שבו הנטמאים מונחים גם על הזב אך לא רק עליו, כדוגמת שהזב הניח רק את אצבעו ושאר המשקל מונח על הקרקע, נטמאו.

יש מהראשונים שמבינים שטומאה זו היא רק פירוט של טומאת היסט, אך ראשונים אחרים ובהם הרמב"ם מבינים שזה דין מיוחד בהלכות טומאה, ויש בינו לבין טומאת היסט הבדלים, כגון בגד שחלקו על הזב ורובו על הארץ שמדין היסט אינו נטמא כיוון שאינו מסיט רובו, אך מדין מדף נטמא כיוון שנח על גבי הזב.

## הערות שוליים

קטגוריה:סוגי טומאות
קטגוריה:דרכי היטמאות
לילית ממושקפת

**לילית ממושקפת** (שם מדעי: *Pulsatrix perspicillata*) היא מין של דורס לילה מהאזור הנאוטרופי החי באמריקה הדרומית והמרכזית בטווח שבין דרום מקסיקו לצפון ארגנטינה. היא קרובה לסוג לילית אך שייכת לסוג שונה (פּוּלְסָטְרִיקְס). הלילית חיה בטבע ביערות גשם טרופיים אך גם ביערות יבשים יותר, סוואנות לחות ובקוסטה ריקה נמצאת לעיתים ביערות שבמורדות הרים עד לגובה 1,500 מטר.

## מאפיינים
לילית זו מגיעה לגודל 41-52.3 ס"מ. במין זה הנקבות גדולות מהזכרים שמגיעים למשקל 453-1,075 גרם, בעוד הנקבות מגיעות למשקל 680-1,250 גרם ואולם שני הזוויגים נראים דומה מאוד. הלילית בעלת נוצות בטן וחזה צהובות-לבנות, צווארון רחב דמוי-קולר בצבע סגול כהה וראש כהה לאורך כיפת הראש ופרצוף השמע. המקור אפור ומוקף בזוג פסים דמויי-"קרניים" לבנים החוצים את העיניים והמקור. דבר זה נתן ללילית את שמה הממושקף. הסנטר כהה אך תחתיו אזור לבן המשתרע לאורך תחתית הפנים. הלילית בעלת נוצות כנפיים וזנב גדולים בעלי צבע כהה ובעלת טפרים אפורים.

זוהי לילית ווקאלית המשמיעה קולות רמים כדי להכריז על טריטוריה. זוג ליליות גם יבצעו קריאות רמות, בהם הזכר משמיע קריאות רמות בהרבה משל הנקבה. קריאות אלו פחות מזכירות ינשופים ודומות יותר לקריאות נצים.

הלילית חיה ביערות גשם. פעילה בלילות וגם בשעות בין הערביים. מין זה הוא יחידאי ורק בעונת הרבייה נראה בזוגות. היא חיה על הענפים הגבוהים ויורדת לקרקע לעיתים רחוקות. הלילית היא טורפת חזקה הניזונה ממגוון יונקים קטנים כמו מכרסמים, אוכלי חרקים, אופוסומיים, עטלפים ואפילו עצלני תלת אצבע וכן ממיני צפרדעים, זוחלים ועופות כמו יונים, פזאיים, מומוטיים ועורבים. אם לא תמצא טרף גדול היא תגוון בחלזונות, סרטנים וחרקים גדולים.

מצב השימור של לילית זו הוא "ללא חשש" בשל תחום תפוצתה הרחב. עם זאת באזורים מסוימים, ובעיקר בטרינידד הלילית מצויה בסיכון מקומי עקב פגיעה ביערות בהם חיה וגם עקב התנגשות במכוניות.

## תת-מינים
* *Pulsatrix perspicillata boliviana*
* *Pulsatrix perspicillata chapmani*
* *Pulsatrix perspicillata perspicillata*
* *Pulsatrix perspicillata pulsatrix*
* *Pulsatrix perspicillata saturata*
* *Pulsatrix perspicillata trinitatis*

## קישורים חיצוניים

* 

## הערות שוליים

קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון לאת'אם
קטגוריה:ינשופיים
קטגוריה:ברזיל: עופות
קטגוריה:בעלי חיים בסראדו
פולסטריקס

**פּוּלְסָטְרִיקְס** (שם מדעי: *Pulsatrix*) היא סוג של דורסי לילה החיים באמריקה המרכזית ובאמריקה הדרומית ביערות גשם. הסוג מכיל 3 מינים חיים ועוד מין פרהיסטורי מתקופת הפליסטוקן.

סוג זה נחשב קרוב ללילית ומיניו מכונים לעיתים קרובות בשם "ליליות". הם בעלי עיניים גדולות וצהובות וסביבם מעין "קרניים" בהירות היוצרות צורת "X" לאורך העיניים. גופם בהיר בעל צבע קרם עד לבן ולעיתים משורטט בעוד הכנפיים ופלג הגוף העליון סגול כהה עד חום או אף שחור. אלו ינשופים גדולים באורך 35–50 ס"מ בממוצע.

הליליות חיות ביערות גשם ויוצאות לציד לילי של מכרסמים, עופות קטנים ולעיתים גם חסרי חוליות וחלקם מסוגלים לטרוף עצלנים. לעומת דורסי לילה אחרים הם פעילים לרוב בגפם, למעט בעונת הרבייה.

## מינים
* לילית ממושקפת (*Pulsatrix perspicillata*) – נפוצה באמריקה הדרומית והמרכזית
* *Pulsatrix koeniswaldiana*
* *Pulsatrix melanota*
* *Pulsatrix arredondoi* – מין פרהיסטורי מקובה

## קישורים חיצוניים

קטגוריה:בעלי חיים שתוארו ב-1848
קטגוריה:טקסונים שתוארו בידי יוהאן יקוב קאופ
קטגוריה:ינשופיים
מרית (סוג)

**מרית** (שם מדעי: *Spatula*; מילולית: "ספטולה", כלומר, "מרית"), הוא סוג של עופות מים מתת-משפחת ברווזים מצויים שבמשפחת הברווזיים. חלק מהחוקרים אינם  מסכימים על קיומו של סוג זה ומסווגים את המינים שלו בסוג המקורי - ברווז (*Anas*).

## טקסונומיה
סוג זה תואר כבר ב-1822 בידי החוקר הגרמני "פרדריך בואי" (Friedrich Boie) אותו הוא נתן למין מרית צפונית. במשך שנים נחשבו מיני המרית לחלק מהסוג ברווז אך על פי בדיקות מולקולריות שנערכו ב-2009 סיווגו חלק מהחוקרים את המריות לקבוצה נפרדת, שנהפכה בהמשך לסוג נפרד.

המאפיין העיקרי של סוג זה הוא צורת המקור הרחבה והארוכה, הדומה לכלי מרית. תפקיד המקור המוזר הוא לסנן מזון מתוך בוץ בצורה יעילה.

## מינים
בסוג זה מסווגים 10 מינים:

## קישורים חיצוניים

קטגוריה:בעלי חיים שתוארו ב-1822
קטגוריה:טקסונים שתוארו בידי פרידריך בויה
קטגוריה:ברווזים מצויים
ליד הכותל המערבי

**ליד הכותל המערבי** (1905) הוא שמם של שני הדפסים שיצר האמן הרמן שטרוק.

## תיאור
שני ההדפסים "ליד הכותל המערבי" מתארים דמות של יהודי לבוש בקאפטן וחבוש בשטריימל המתפלל ליד הכותל המערבי. הדימוי כנראה מבוסס על ביקורו של שטרוק בארץ ישראל בשנת 1903. שני התחריטים מדגישים את קווי המתאר של הדמות ואת הצל שהיא מטילה על הכותל. בנוסף, שטרוק בחר לשוות לקאפטן מראה הדומה לאבני הכותל, אלמנט המדגיש את האיחוד בין הדמות למקום, חיבור המועצם על ידי הישענות ידיו של היהודי נשענות על אבני הכותל. בהדפס הקטן, שגובהו 23.1 ס"מ ורוחבו 19 ס"מ, עשה שטרוק שימוש בטכניקת התצריב. בהדפס הגדול יותר, שגובהו 33.7 ס"מ ורוחבו 27.4 ס"מ, עשה שטרוק שימוש בתצריב ובטכניקה של שעווה רכה. על הדפס זה הוסיף שטרוק את הכתובת בעברית - "כל המתאבל על ירושלים, זוכה לראות בשמחתה", ציטוט מתוך התלמוד הבבלי (תענית ל, ע"ב).

## הערות שוליים

קטגוריה:הרמן שטרוק
קטגוריה:הדפסים
קטגוריה:תצריבים
קטגוריה:יצירות משנת 1905
דויד בראון מיני רימאסטר

**דויד בראון מיני רימאֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶֶסטֶר** (באנגלית: **David Brown Mini Remastered**) היא מכונית עירונית המוגדרת כמכונית קומפקטית סופרמיני בסגנון "מכוניות רטרו" מתוצרת יצרנית רכבי היוקרה בסדרות מוגבלות **David Brown Automotive**  הבריטית אשר מיוצרת משנת 2017 ועד היום בבריטניה.

## "דויד בראון מיני רימאסטר"

* דגם "דויד בראון מיני רימאסטר "מבוסס על דגם "מיני" המקורי, (כולל מידות ועיצוב) מתוצרת מיני (מותג מכוניות) אשר יוצרה בין השנים 1959–2000. בבריטניה.
* דגם "דויד בראון מיני רימאסטר" הוצג לראשונה במונקו באפריל 2017.
* מטה ומפעל היצרן ממוקם בכפר "Silverstone"  במחוז נורת'האמפטונשייר באזור מזרח המידלנדס.
* 2 דלתות.
* מנוע קדמי.
* סוג הנעה: הנעה קדמית.
* 12 צבעים חיצוניים כולל 3 צבעי גג.
* פנסי LED.
* קיבולת מכל דלק - 34 ליטר.
* מחיר היחידה בבריטניה בטווח של 75,000 - 100,000שטרלינג (נכון למרץ 2019).

### דגמים
* 1,275 סמ"ק - דגם "דויד בראון מיני רימאסטר" בהשראת "Café Racers".
* 1,330 סמ"ק - דגם "דויד בראון מיני רימאסטר" בהשראת "מונטה קרלו".

### תאוצות
* תאוצה בין 0-97 קמ"ש היא 8.9 שניות (דגם מנוע 1,275 סמ"ק.
* תאוצה בין 0-97 קמ"ש היא 11.7 שניות (דגם מנוע 1,330 סמ"ק.

## תמונות

קובץ:David Brown Mini Remastered Genf 2019 1Y7A5036.jpg | "דויד בראון מיני רימאסטר" שנת 2019
קובץ:David Brown Mini Remastered Genf 2019 1Y7A5042.jpg| "דויד בראון מיני רימאסטר" שנת 2019
קובץ:David Brown Mini Remastered Genf 2019 1Y7A5038.jpg | "דויד בראון מיני רימאסטר" שנת 2019
קובץ:David Brown Mini Remastered Genf 2019 1Y7A5037.jpg | "דויד בראון מיני רימאסטר" שנת 2019
קובץ:Mini Remastered, GIMS 2019, Le Grand-Saconnex (GIMS0496).jpg | "דויד בראון מיני רימאסטר" שנת 2019
קובץ:David Brown Mini Remastered Red Genf 2018.jpg | "דויד בראון מיני רימאסטר" שנת 2018
קובץ:David Brown Mini Remastered Red Back Genf 2018.jpg  | "דויד בראון מיני רימאסטר" שנת 2018
קובץ:Techno-Classica 2018, Essen (IMG 9943).jpg | "דויד בראון מיני רימאסטר" שנת 2018


## ראו גם
* מיני (מותג מכוניות)
* דויד בראון ספידבק

## קישורים חיצוניים

* 
* 

## הערות שוליים

קטגוריה:מכוניות סופרמיני
קטגוריה:מותגי רכב
קטגוריה:מכוניות רטרו
קטגוריה:דגמי מכוניות שהושקו ב-2017
קטגוריה:מכוניות בריטיות
מריקה

**מריקה** (שם מדעי: *Mareca*; מברזילאית-פורטוגזית: "Marréco" - "ברווז קטן") הוא סוג של ברווזים קטנים מתת-משפחת ברווזים מצויים שבמשפחת הברווזיים. חלק מהחוקרים לא מסכימים על קיומו של סוג זה ומסווגים את המינים שלו בסוג המקורי - ברווז (*Anas*). באנגלית מינים אלו מכונים בשם " wigeon".

## טקסונומיה
סוג זה תואר כבר ב-1824 בידי החוקר האנגלי "ג'יימס פרנסיס סטיבנס" (James Francis Stephens) אותו הוא נתן למין ברווז צהוב-מצח. במשך שנים נחשבו מינים אלה לחלק מהסוג ברווז. אולם על פי בדיקות מולקולריות שנערכו ב-2009 סיווגו חלק מהחוקרים את מיני הסוג ברווז לקבוצות נפרדות,  ובהמשך, כמה קבוצות כאלה סווגו כסוג נפרד.

אלו ברווזים קטני גוף בעלי צוואר קצר, מצח גבוה ולעיתים קרובות בעל עיטור צבעוני ומקור קצר. הם ניזונים כמו מרבית הברווזים המצויים באמצעות סינון של צמחי מים ושל יצורי מים קטנים.

## מינים
בסוג זה מסווגים 5 מינים:

מין נוסף הוא ברווז אמסטרדם (*Mareca marecula*) שנכחד מהאי אמסטרדם.

## קישורים חיצוניים

קטגוריה:בעלי חיים שתוארו ב-1824
קטגוריה:טקסונים שתוארו בידי ג'יימס פרנסיס סטפנס
קטגוריה:ברווזים מצויים
West Coast

**West Coast** (בעברית: **החוף המערבי**) הוא סינגל שהוקלט על ידי הזמרת-יוצרת האמריקאית לנה דל ריי מתוך אלבום האולפן השלישי שלה, *[[Ultraviolence]]*. השיר, שנכתב על ידי דל ריי וריק נואלס, הוא שיר אהבה מלנכולי על אישה הקרועה בין אהבתה לשאיפותיה. השיר עושה שימוש בחוף המערבי של ארצות הברית למסגור סיפורה של האישה.

השיר הגיע למקום ה-17 במצעד הבילבורד הוט 100, וה-21 במצעד הסינגלים הבריטי.

## רקע וכתיבה
השיר נכתב על ידי לנה דל ריי, ביחד עם ריק נואלס והופק על ידי דן אוירבך. השיר כשמו, מדבר על החוף המערבי של ארצות הברית, תוך שהוא מדבר על אישה הקרועה בין אהבה ושאפתנות במערכת יחסים כלשהי.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-145 מיליון השמעות.

## וידאו קליפ
האודיו הרשמי של השיר הועלה לערוץ היוטיוב של לנה דל ריי ב-14 באפריל 2014, בסמוך לצאתו כסינגל, והפך לוויראלי כאשר צבר למעלה מ-45 מיליון צפיות. הווידאו קליפ של השיר יצא לאור חודש לאחר מכן, והוא צולם בשחור-לבן.

נכון לאפריל 2020, מונה הצפיות של הקליפ על למעלה מ-115 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים על קליפורניה
קטגוריה:בלדות רוק
קטגוריה:וידאו קליפים בשחור-לבן
קטגוריה:שירי פלטינה כפולה בארצות הברית
קטגוריה:סינגלים בהוצאת אינטרסקופ רקורדס
יומניה הסודיים של אן ליסטר

**יומניה הסודיים של אן ליסטר** (באנגלית: **The Secret Diaries of Miss Anne Lister**) הוא סרט דרמה היסטורית ביוגרפית בריטית משנת 2010, על בעלת הקרקעות אן ליסטר שחייתה ביורקשייר במאה ה-19. את סרט הטלוויזיה ביים ג'יימס קנט, ומככבת בו מקסין פיק בדמות ליסטר. את התסריט כתבה ג'יין אינגליש על פי היומנים של ליסטר שנכתבו בצופן, ופוענחו שנים רבות אחר מותה. הסיפור עוקב אחר מערכות היחסים הלסביות של ליסטר, ואורח חייה העצמאי כבעלת הון. הקרנת הבכורה של הסרט נערכה בפסטיבל הסרטים הלהט"בי של לונדון במרץ 2010, ושודר בממלכה המאוחדת ברשת ה-BBC במאי 2010.

## תקציר עלילה
אן ליסטר (מקסין פיק) היא אישה צעירה רווקה החיה ביורקשייר במאה ה-19. ביתה הוא שיבדן הול שם היא גרה עם דודתה (ג'מה ג'ונס) ודודה (אלן דייוויד). הדבר היחיד שהיא רוצה בחייה הוא מישהו לאהוב שיחלוק איתה את חייה. האדם שהיא חושבת עליו היא מריאנה בלקומב (אנה מאדלי), איתה היא מקיימת בסתר מערכת יחסים רומנטית ומינית. מערכת היחסים ביניהן מתפרקת כשמריאנה מתחתנת עם אלמן עשיר בשם צ'ארלס לוטון (מייקל קולקין). אן מרגישה מדוכאת ומקדישה את זמנה ללימודים. שנה אחר כך, אן מתחילה לחשוב על מציאת מאהבת אחרת. היא פוגשת בכנסייה צעירה בשם מיס בראון (טינה או'בריין), שהופכת לחברה קרובה.

## צוות השחקנים
* מקסין פיק – אן ליסטר
* אנה מאדלי – מריאנה
* סוזן לינץ' – איזבלה ("טיב") נורקליף
* כריסטין בוטומלי – אן ווקר
* ג'מה ג'ונס – הדודה ליסטר
* אלן דייוויד – הדוד ליסטר
* ריצ'נדה קארי – גברת פריסטלי
* מייקל קולקין – צ'ארלס לוטון
* דין לנוקס קלי – כריסטופר רוסון

## הפקה
אן ליסטר (1791–1840) הייתה אישה עשירה ורווקה שירשה ב-1826 את אחוזת שיבדן הול במערב יורקשייר מדוד שלה. במהלך חייה כתבה ליסטר יומנים שתיעדו פרטים מחיי היום יום שלה, ובהם מערכות יחסים לסביות, פעילות עסקית, ושיפוצים של שיבדן הול. היומנים כללו יותר מארבעה מיליון מילים, וכשישית מהם נכתב בצופן (אלה שעסקו בפרטים אינטימיים על חיי האהבה שלה). הצופן שהיה שילוב של סימני אלגברה ויוונית עתיקה פוענח בשנות השלושים של המאה העשרים.

התסריט ל"יומניה הסודיים של אן ליסטר" נכתב בידי ג'יין אינגליש, והבמאי היה ג'יימס קנט. מקסין פיק, שלא שמעה על ליסטר לפני כן, הייתה להוטה לקחת חלק בהפקה שכוללת מספר דמויות נשיות חזקות. היא בילתה עם הלנה ויטברד, מומחית לליסטר, ולמדה עוד על אישיותה של ליסטר.

הצילומים נערכו בנובמבר ובדצמבר 2009 באתרים שונים ביורקשייר, בהם שיבדן הול, ניוברג פריורי, ברמהאם פארק, אוקוול הול ובעיר יורק.

## יציאה לאקרנים
הקרנת הבכורה של הסרט נערכה ב-17 במרץ 2010 בפסטיבל הסרטים הלהט"בי של לונדון. ב-31 במאי 2010 שודר הסרט בערוץ BBC Two ובערוץ BBC HD. הסרט הוקרן בליל הפתיחה של פסטיבל הסרטים פריימליין בסן פרנסיסקו ב-17 ביוני 2010. באוסטרליה שודר הסרט בערוץ ABC1 ב-13 בנובמבר 2011.

## ראו גם
* ג'נטלמן ג'ק – סדרת טלוויזיה של BBC One ו-HBO אודות אן ליסטר

## קישורים חיצוניים

* "יומניה הסודיים של אן ליסטר" באתר BBC Two

## הערות שוליים

קטגוריה:סרטי 2010
קטגוריה:סרטי טלוויזיה בריטיים
קטגוריה:סרטי להט"ב בריטיים
קטגוריה:סרטי דרמה בריטיים
קטגוריה:סרטים ביוגרפיים בריטיים
הגביע הרוסי בכדורסל 2002/2003

**הגביע הרוסי בכדורסל גברים בעונת 2002/2003** נערך בחסות התאחדות הכדורסל הרוסית. הטורניר שנערך מנובמבר 2002 עד מרץ 2003 היה טורניר הגביע השני וזכתה בו אוניקס קאזאן הטטארית.

## פלייאוף

## קישורים חיצוניים
* סטטיסטיקת העונה באתר statbasket.ru
קטגוריה:תחרויות כדורסל ב-2003
קטגוריה:תחרויות כדורסל ב-2002
הגביע הרוסי בכדורסל
MBA (כדורסל)

ממוזער|היכל דרוז'בה במוסקבה המכיל 3,500 מושבים משמש כאולם משני.
**MBA** (ברוסית: **БК МБА**, ראשי תיבות של Московская Баскетбольная Ассоциация ; התאחדות הכדורסל המוסקבאית) היא קבוצת כדורסל לגברים מהעיר מוסקבה, רוסיה המתמודדת ב.

בשנים 2013–2022 התמודדה בליגה השנייה בחשיבותה ברוסיה, סופרליגה-1.

הקבוצה מפעילה גם קבוצת כדורסל נשים בשם זה, שמתמודדת בליגת העל הרוסית בכדורסל נשים.

## היסטוריה
הקבוצה הוקמה ביוזמת התאחדות הכדורסל המוסקבאית במאי 2013. הקבוצה הוקמה במקומה של קבוצת התאחדות הכדורסל הצעירה שהתמודדה בליגות המוסקבאיות החל מעונת 2011/2012.

בעונת 2013/2014 הקבוצה התמודדה בליגה הבכירה, הרביעית בחשיבותה ברוסיה. ברם הקבוצה התחזקה מאוד וכבר בתום עונת הבכורה הבטיחה את העפלתה לליגת המשנה, הסופרליגה הרוסית בכדורסל. בעונת 2014/2015 היא התקשתה מעט יותר וסיימה את העונה במקום 15.

מעונת 2022/2023 משתתפת בליגת VTB. הקבוצה התמודדה גם בטורניר הגביע הרוסי בכדורסל והישג השיא שלה הוא העפלה לשלב חצי הגמר בעונת 2025/2026.

## הישגים לפי עונה

## שחקנים ידועים בעבר ובהווה
*  פאבל אפאנסייב
*  אלכסיי קוזנצוב
*  אנדריי סופין
*  סרגיי טורופוב
## ראו גם
*MBA (כדורסל נשים)
## קישורים חיצוניים

* 

## הערות שוליים

קטגוריה:מוסקבה: מועדוני ספורט
קטגוריה:קבוצות כדורסל רוסיות
מגי לוסון

**מרגרט קאסידי "מגי" לוסון** (באנגלית: **Margaret Cassidy "Maggie" Lawson**; נולדה ב-12 באוגוסט 1980) היא שחקנית אמריקאית. קיבלה את מרב פרסומה עקב תפקידה הראשי בדמות הבלשית ג'ולייט או'הרה  בסדרת הטלוויזיה הקומית-משטרתית "בניחוש חוקר" ברשת USA.

## ביוגרפיה
לוסון נולדה לג'ודי ומייק בלואיוויל שבמדינת קנטקי, ארצות הברית. מגיל 8 שיחקה בהצגות של תיאטראות מקומיים.

היא התחנכה בבית הספר הקתולי St. Stephen Martyr, ולאחר מכן בתיכון הקתולי לבנות בלבד Assumption High School.

## קריירה
לוסון החלה את קריירת המשחק שלה בילדותה בהנחיה בערוץ ילדים מקומי. בגיל 15 עברה ללוס אנג'לס כדי לקדם את הקריירה שלה.

בשנת 2000 שיחקה בתפקיד הראשי בסרט "Model Behavior" בסדרה "עולמו המופלא של דיסני".

בשנת 2002 שיחקה בתפקיד הראשי בסרט "ננסי דרו".

בשנים 2006–2014 כיכבה בתפקיד ג'ולייט או'הרה  בסדרת הטלוויזיה הקומית-משטרתית "בניחוש חוקר" של ערוץ הטלוויזיה USA, בתפקיד הבלשית ג'ולייט או'הרה. ב-2017 שיחקה בסרט ההמשך "", וב-2020 שיחקה בסרט ההמשך "Psych 2: Lassie Come Home".

ב-2011 השתתפה במחזה "Greedy", בבימויו של בן זוגה באותה תקופה, ג'יימס רודיי.

בשנת 2012 שיחקה בתפקיד הראשי בסדרת הטלוויזיה "Back In The Game".

בשנת 2016 שיחקה בתפקיד הראשי בסדרה הקומית "מלאכית מהגיהנום", לצד ג'יין לינץ'.

בשנת 2020 כיכבה כדמות הראשית בסדרת הטלוויזיה הקומית "Outmatched" לצידו של ג'ייסון ביגס, סדרה שעסקה בהתמודדות זוג הורים עם ארבעה ילדים ששלושה מתוכם מחוננים.

## חיים אישיים
בשנים 2006–2014 הייתה בזוגיות עם השחקן ג'יימס רודיי, שכיכב לצדה בסדרה "בניחוש חוקר".

ב-14 בנובמבר 2014 התארסה לשחקן בן קולדייק. השניים נישאו בטקס בחוות משפחתו של קולדייק בניו מקסיקו ב-8 באוגוסט 2015, אך הכריזו על גירושיהם בתחילת 2017.

לוסון היא חובבת בעלי חיים ומייסדת קרן "Tiger Frances Foundation" להצלת בעלי חיים.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:אמריקאיות שנולדו ב-1980
קטגוריה:אמריקאים שנולדו ב-1980